ਕੋਰੀ ਇਚੋ
ਕੋਰੀ ਇਚੋ (伊調 馨, ਇਚੋ ਕੋਰੀ?, ਜਨਮ 13 ਜੂਨ 1984) ਜਾਪਾਨ ਦੀ ਮਹਿਲਾ ਕੁਸ਼ਤੀ ਪਹਿਲਵਾਨ ਹੈ। ਉਹ ਕੁਸ਼ਤੀ ਵਿੱਚ ਦਸ ਵਾਰ ਵਿਸ਼ਵ ਵਿਜੇਤਾ ਅਤੇ ਚਾਰ ਵਾਰ ਉਲੰਪਿਕ ਖੇਡਾਂ ਵਿੱਚ 2004, 2008, 2012 ਅਤੇ 2016 ਵਿੱਚ ਸੋਨੇ ਦਾ ਤਮਗਾ ਜਿੱਤ ਚੁੱਕੀ ਹੈ। 2003 ਤੋਂ ਲੈ ਕੇ 2016 ਤੱਕ ਭਾਵ ਕਿ ਪਿਛਲੇ 13 ਸਾਲਾਂ ਦੌਰਾਨ ਉਹ ਕੋਈ ਵੀ ਮੁਕਾਬਲਾ ਨਹੀਂ ਹਾਰੀ ਹੈ। ਇਸ ਦੌਰਾਨ ਉਸ ਨੇ ਕੁੱਲ 189 ਮੁਕਾਬਲੇ ਖੇਡੇ ਹਨ। 29 ਜਨਵਰੀ 2016 ਨੂੰ ਮੰਗੋਲੀਆ ਦੀ ਇੱਕ ਪਹਿਲਵਾਨ ਨੇ ਉਸਨੂੰ ਲੰਬੇ ਸਮੇਂ ਬਾਅਦ ਮਾਤ ਦਿੱਤੀ ਸੀ। ਵਿਸ਼ਵ ਦੀ ਕਿਸੇ ਵੀ ਖੇਡ ਵਿੱਚ ਅਜਿਹੀ ਹੋਰ ਖਿਡਾਰਨ ਨਹੀਂ ਹੈ ਜਿਸਨੇ ਪਿਛਲੀਆਂ ਚਾਰ ਉਲੰਪਿਕ ਖੇਡਾਂ ਵਿੱਚ ਲਗਾਤਾਰ ਚਾਰ ਵਾਰ ਸੋਨੇ ਦੇ ਤਮਗੇ ਜਿੱਤੇ ਹੋਣ। ਜਾਪਾਨ ਦੀ ਇਸ ਮਹਿਲਾ ਪਹਿਲਵਾਨ ਨੇ 2016 ਓਲੰਪਿਕ ਖੇਡਾਂ ਦੇ ਔਰਤਾਂ ਦੇ 58 ਕਿਲੋਗ੍ਰਾਮ ਭਾਰ ਵਰਗ ਵਿੱਚ ਲਗਾਤਾਰ ਚੌਥਾ ਸੋਨੇ ਦਾ ਤਮਗਾ ਜਿੱਤ ਕੇ ਇਤਿਹਾਸ ਰਚ ਦਿੱਤਾ ਹੈ।